Rikunarita-ORG/Wikinium huggingface dataset:
# Altitudine

L'**altitudine** jè 'a distanze vertichele de 'n'oggette da 'nu levèlle note (de riferimende), chiamete *levèlle zere*.

Jndr'à maggior parte de le case, stu levèlle jè quidde d'u mare (m s.l.m.).

Queste jp dette iertezze assolute, 'nvece l'iertezze jè dette relative quanne jè 'u resultete d'a differenze 'mbrà le iertezze de doje lueche.

Jndr'à le State Aunìte d'America e jndr'à 'u Regne Aunìte l'altitudine avène normalmende misurete in pide. In Europe e jndr'à otre vanne d'u munne avène mesurete in metre.

'A pressiona atmosferiche s'avasce cu l'altitudine.

L'altitudine terrestre cchiù granne sonde rappresendete da le mundagne, addò se pigghije 'a cime cchiù ierta p'a rilevazione.

'A cime cchiù ierte jndr'à 'u munne jè l'Everest ca mesure cchiù o mene 8.850 metre da 'u levèlle d'u mare, praticamende quase ninde respette a 'u ragge d'a Terra (6.378,14 km).

Ce se putesse rappresendà 'u globe terrestre cu 'na sfere de 'nu metre de ragge avessema rappresendà l'Everest cu appene 'nu millimetre, purcè 'a proporzione jè cchiù o mene 1/720 respette a 'u ragge terrestre.

## Aeronautiche

In aeronautiche 'u termine **altitudine** o **quote** avene ausete pe descrivere 'a distanze vertichele respette a 'u levèlle medie d'u mare, cu 'u termine *iertezze* se referisce a distanze vertichele respette a 'nu punde 'nderre, 'nvece cu *elevazione* 'a distanze de 'nu punde sus 'a superficie terrestre da 'u levèlle medie d'u mare. Avène misurete in pide jndr'à tutte 'u munne.

## Ipsografije

L'ipsografije jè 'u studie de l'altitudine

L'altitudine medie de le terre ca stonne fore da l'acque jè combrese 'mbrà le 500 e le 600 m.

L'altitudine medie de le diverse terre ca stonne fore da l'acque jè cchiù o mene 'a seguende:

|  |  |
| --- | --- |
| Europe | 230 m |
| Asia | 870 m |
| Africa | 340 m |
| America meridionale | 600 m |
| America settentrionale | 600 m |
| Oceania | 360 m |
| Antartide | 2 000 m |

## Vosce culleghete

* Coordinate sciugrafeche
* Levèlle d'u mare
* Metre sus a 'u levèlle d'u mare
* Prime comune tagliàne pe altitudine

## Note